Proiect

**Guvernul Republicii Moldova**

**HOTĂRIRE nr.\_\_\_\_\_\_\_**

din\_\_\_\_\_\_\_\_2023

Chişinău

**cu privire la aprobarea proiectului de lege pentru modificarea unor acte normative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea unor acte normative.

**Prim-ministru Dorin RECEAN**

**Contrasemnează:**

Viceprim-ministru,

Ministrul agriculturii,

Industriei alimentare Vladimir Bolea

Ministrul mediului Iordanca - Rodica Iordanov

Ministrul justiţiei Veronica Mihailov-Moraru

Proiect

**PARLAMENTUL REPUBLICII MOLDOVA**

**L E G E**

**pentru modificarea unor acte normative**

(gestionarea terenurilor agricole cu modul de folosință pășuni și fînețe, și asigurarea exploatării sistemelor centralizate de irigare transmise în comodat)

Parlamentul adoptă prezenta lege organică.

**Art. I** **Legea nr. 171/2010 cu privire la asociaţiile utilizatorilor de apă pentru irigaţii (Monitorul Oficial al Republicii Moldova, 2010, nr. 160-162 art. 588),** cu modificările ulterioare, se modifică după cum urmează:

**1. Articolul 30, aliniatul (1) se completează cu litera j) cu următorul conținut:**

„j) cotizațiile anuale pentru non-membri la terenurile amenajate cu infrastructura de irigaţii și/sau desecare, care se află în aria de deservire a unui sistem centralizat de irigare funcțional, aflat în proprietatea statului sau a unităților administrativ-teritoriale, gestionat de Asociație în baza contractului de comodat;

**2. Articolul 31 se completează cu alin. (11)** **cu următorul conținut:**

„(11) Plata cotizațiilor anuale de membru este obligatorie.”

**3. Se completează cu articolul 331) cu următorul cuprins:**

„Articolul 331 Cotizațiile anuale pentru terenurile amenajate cu infrastructura funcțională de irigaţii și/sau desecare.

(1) Asociaţia percepe o cotizaţie anuală de la deținătorii de terenuri, care se află în aria de deservire a unui sistem centralizat de irigare și/sau desecare funcțional, gestionat de Asociație în baza contractului de comodat, care nu sunt membri ai Asociației.

(2) Mărimea cotizației nominalizată în aliniatul (1) se calculează și se achită în aceleași condiții ca și cotizația de membru al Asociației în conformitate cu prevederile art. 31 din legea dată.

(3) Plata cotizațiilor anuale pentru terenurile amenajate cu infrastructura funcțională de irigaţii și/sau desecare este obligatorie.

**3. Articolul 34 se completează cu litera a1) cu următorul conținut:**

„a1) registrul proprietarilor de terenuri, din aria de deservire a Asociației, amenajate cu infrastructura funcțională de irigaţii și/sau desecare;

**4.** **Articolul 36 se completează cu aliniatul (3) cu următorul conținut:**

„(3) aprobă anual aria de deservire a Asociație, ce înglobează terenuri amenajate cu infrastructura funcțională de irigaţii și/sau desecare, aflată în proprietatea statului sau a unităților administrativ-teritoriale, gestionată de Asociație în baza contractului de comodat.”;

**5. Articolul 40, alin. (2), lit. f) va avea următorul cuprins:**

„f) detalii privind starea infrastructurii proprietate publică transmisă în folosinţă (comodat) Asociaţiei, inclusiv aria de deservire, ce înglobează terenuri amenajate cu infrastructura funcțională de irigaţii și/sau desecare.”

#### Art. II ****Codul civil nr. 1107/2002**** (Monitorul Oficial al Republicii Moldova, 2002, nr. 82-86 art. 661), cu modificările ulterioare, se modifică după cum urmează:

1. **Articolul 1288 se completează cu aliniatul (21)** **cu următorul conținut:**

**„(21)** Terenuri cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe, proprietate publică, se transmit în arendă la licitaţie doar deţinătorilor de animale care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitară veterinară.”

#### Art. III ****Codul funciar nr. 828/1991**** (Monitorul Oficial al Republicii Moldova, 2001, nr. 107 art. 817), cu modificările ulterioare, se modifică după cum urmează:

1. **Articolul 73, după alin. 3) se completează cu un aliniat nou cu următorul conținut:**

„Se interzice schimbarea modului de folosință a terenurilor cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fînețe proprietate publică a unității administrativ-teritoriale fără consultarea deținătorilor de animale.”

#### Art. IV Legea zootehniei nr. 213/2022 (Monitorul Oficial al Republicii Moldova, 2022, nr. 267-273 art. 556), se modifică după cum urmează:

**Articolul 6 se completează cu alin. (11)** și **(12)** **cu următorul conținut:**

„(11) Consiliile locale, anual, **pînă la finele lunii martie** vor aproba Planul lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie a parcelelor de pașunat), conform legislaţiei cu privire la păşunat şi cosit, consultată preventiv cu deținătorii de animale.

(12) Autoritatea executivă a administraţiei publice locale, anual, pînă la începerea perioadei de pășunat, vor aduce la cunoștință deținătorilor de animale și altor părţi interesate, Planul anual aprobat a lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie), prin publicarea acestora în modul stabilit de legislație, prin plasarea acestora pe pagina web oficială, prin afişare la sediul lor într-un spaţiu accesibil publicului şi/sau prin difuzare în mass-media centrală sau locală, după caz, precum şi prin alte modalităţi stabilite de legislație.”.

**Art. V Codul contravențional nr. 218/2008 (Monitorul Oficial al Republicii Moldova, 2017, nr. 78-84 art. 100), cu modificările ulterioare, se modifică după cum urmează:**

1. **La art. 115, alin (7)** cifrele „de la 80 la 150” se substituie cu cifrele „250 la 500”;
2. **La art.126**

cifrele „de la 30 la 60” se substituie cu cifrele „de la 100 la 150”;

cifrele „de la 100 la 200” se substituie cu cifrele „de la 250 la 500”;

**3. La art.1261**

cifrele „de la 6 la 12” se substituie cu cifrele „de la 80 la 150”;

cifrele „de la 12 la 30” se substituie cu cifrele „de la 200 la 400”;

**4. Se completează cu articolul 1262) cu următorul cuprins:**

„Articolul 1262 Neaprobarea Planului lucrărilor de întreţinere, ameliorare şi exploatare raţională a păşunilor și fînețelor publice.

Neasigurarea aprobării în termenii stabiliți a Planului lucrărilor de întreţinere, ameliorare şi exploatare raţională a păşunilor și fînețelor publice

se sancţionează cu amendă de la 250 la 500 unităţi convenţionale aplicată persoanei cu funcție de răspundere din cadrul administraţiei publice locale;

Neasigurarea aducerii la cunoștința deținătorilor de animale și altor părţi interesate, a Planului anual aprobat a lucrărilor de întreţinere, ameliorare şi exploatare raţională a păşunilor și fînețelor publice (schemei de rotaţie), prin publicarea acestora în modul stabilit de legislație, prin plasarea acestora pe pagina web oficială, prin afişare la sediul lor într-un spaţiu accesibil publicului şi/sau prin difuzare în mass-media centrală sau locală, după caz, precum şi prin alte modalităţi stabilite de legislație

se sancţionează cu amendă de la 250 la 500 unităţi convenţionale aplicată persoanei cu funcție de răspundere din cadrul administraţiei publice locale.”.

**5**. Articolul 405, alin. 1) după textul 120–126, se completează cu textul„ 1262**,”**

**Art. VI -** **Prezenta lege intră în vigoare în termen de 4 luni de la data publicării.**

Preşedintele Parlamentului Igor GROSU